Петя Дубарова
Килимарка

chitanka.info

Пърхат трепетни ръцете

като птичите крила,

сплитат нишки от небето,

нишки — слънчево поле.

Нишки — бисерна росица,

нишки — момински коси,

и на фона на цветята

все прашец златист роси.

Да, под танца на ръцете

заблестяват в миг лъчи

и изпълват с тиха гордост

килимаркини очи.

20.8.1973 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.